laion/Wikipedia-Exotic huggingface dataset:
אור שמח (ספר)

אור שמח הוא ספר שנכתב על ידי רבי מאיר שמחה הכהן ובו פירוש על ספר משנה תורה להרמב"ם. הספר נחשב לפופולרי בקרב בחורי ישיבות ואברכים. המחבר, רבי מאיר שמחה מדווינסק, מכונה לעיתים קרובות "אור שמח", על שם הפירוש שכתב. הספר נכתב על סדר משנה תורה להרמב"ם. הוא משכלל את כתיבתו ההלכתית של הרמב"ם ומפתח אותה אל מעבר להלכתו של הרמב"ם, לעיתים קרובות ללא קשר של ממש למקור. דרך הלימוד וגישתו של הספר נחשבת למקורית ועצמאית, ויש שכתבו שהיא דומה בפשטותה לדרכם של הראשונים. בספר נאסף חומר מרוחבה של הספרות הדתית היהודית, במטרה לגשת לאחר מכן לסתירות קשות בחיבורו ההלכתי החשוב של הרמב"ם. הוא פורסם במהלך חייו והפך מיד לפופולרי. מהדורת הספר הראשונה יצאה בשנת פטירת המחבר, ורשא ה'תרפ"ו. הספר הודפס גם בירושלים בשנת ה'תשכ"ז. בשנת ה'תשמ"ב הודפס הספר בירושלים בתוספת מפתחות, ובצירוף הר צבי, הערות וחידושים מהרב צבי פסח פרנק. יצחק כהן, אור שמח - הלכה ומשפט: משנתו של הרב מאיר שמחה הכהן על משנה תורה לרמב"ם, מוסד ביאליק יצחק כהן, התלמוד הירושלמי ביצירתו ההלכתית-משפטית של הרב מאיר שמחה הכהן, קריית המשפט, ט (תשע"א) 301–347. יצחק כהן, למגמותיו של חיבור האור שמח ומשמעויתיהן ההלכתיות משפטיות, שנתון המשפט העברי, כרך ה, תשס"ח 97 - 138. יצחק כהן, הנחות יסוד מהותניות-משפטיות והשפעתן על הכרעת ההלכה במשנת האור שמח, בתוך: אבינועם רוזנק ודפנה שרייבר ההלכה: הקשרים רעיוניים ואידאולוגיים גלויים וסמויים, פילוסופיה של ההלכה כרך ג, 2012, עמ' 78–96. אור שמח על הרמב"ם, באתר ויקיטקסט אור שמח, באתר אוצר הספרים היהודי השיתופי אור שמח - מדע אהבה וזמנים, באתר היברובוקס אור שמח - הפלאה, זרעים, עבודה, קרבנות, טהרה, באתר היברובוקס אור שמח - חלק נשים וקדושה, באתר היברובוקס מאיר שמחה הכהן, ‏אור שמח על משנה תורה, טקסט דיגיטלי באתר ספריא הערך "אור שמח (ספר)", באתר המכלול הרב זאב אריה רבינר, מרן רבינו מאיר שמחה כהן זצ"ל, עמוד נ"ז, באתר אוצר החכמה (צפייה חופשית – מותנית ברישום) הרב זאב אריה רבינר, מרן רבינו מאיר שמחה כהן זצ"ל, עמוד ס', באתר אוצר החכמה (צפייה חופשית – מותנית ברישום) Bidspirit - Israeli online auction portal | participating is free, Bidspirit הספר באתר מוסד ביאליק ערך זה הוא קצרמר בנושא ספרות תורנית. אתם מוזמנים לתרום לוויקיפדיה ולהרחיב אותו.
10 אחוז (סדרת טלוויזיה בריטית)

10 אחוז (באנגלית: Ten Percent; מופצת בארץ גם תחת השם דברו עם הסוכן שלי) היא סדרת טלוויזיה קומית בריטית המבוססת על סדרה צרפתית באותו שם שנוצרה על ידי דומיניק בזנהאר ופאני הררו. הסדרה נוצרה עבור שירות פריים וידאו על ידי היוצר ג'ון מורטון, ומככבים בה לידיה לאונרד, ג'ק דוונפורט, מגי סטיד, פרסאנה פוואנאראג'ה, הארי טרוואלדווין והיפטו קוואסם בתפקידים ראשיים. הסדרה עלתה לשידור בפריים וידאו ב-28 באפריל 2022. בישראל הסדרה עלתה לשידור ב-yes VOD וב-HOT HBO ב-21 ביוני 2022. בדומה לסדרה הצרפתית עליה היא מבוססת, עלילת הסדרה מתרחשת בסוכנות השחקנים הלונדונית הקטנה "נייטינגייל הארט" ונפתחת בטרגדיה טרייה המטלטלת את חייהם האישיים והמקצועיים של ארבעת סוכניה – רבקה, ג'ונתן, סטלה, ודן – שנאלצים לתמרן בין כל הצרות החדשות שנחתו עליהם לבין תחזוקה שוטפת של לקוחותיהם האינטנסיביים, שלהם בעיות מגוונות הנעות מבעיות זוגיות ועד למחויבות-יתר ופחד במה. לידיה לאונרד – רבקה ג'ק דוונפורט – ג'ונתן מגי סטיד – סטלה פרסאנה פוואנאראג'ה – דן הארי טרוואלדווין – אולי היפטו קוואסם – מישה אדוארד בלואמל נטשה ליטל פולה אוונס-אקינגבולה – זואי רבקה האמפריז טים מקינרני אלינור ארנו ג'ים ברודבנט עונה 1 פרק 1: קלי מקדונלד פרק 2: הלנה בונהם קרטר ואוליביה ויליאמס פרק 3: דומיניק וסט פרק 4: אמה קורין והימש פאטל פרק 5: פיבי דינבור פרק 6: דייוויד וג'סיקה אוילאו פרק 7: קלמנס פואסי פרק 8: דייוויד היירווד ב-6 במאי 2021 נמסר לראשונה על פיתוחו של רימייק בריטי עבור הסדרה הצרפתית "10 אחוז". בשלהי מאי, נמסר כי "פריים וידאו" רכשה את זכויות הפצת הסדרה. על פיתוחה והפקתה של הסדרה היה אמון היוצר ג'ון מורטון, אשר גם היה אמון על כתיבת ובימוי שני הפרקים הראשונים. במאי 2021, נמסר כי לצוות השחקנים הראשי של הסדרה לוהקו לידיה לנארד, ג'ק דוונפורט, מגי סטיד, פראסאנה פואנאראג'ה, הארי טרוואלדווין והיפטו קוואסם. עוד נמסר כי לצוות השחקנים המשני לוהקו פולה אוונס-אקינגבולה, רבקה האמפריז, טים מקינרני, אלינור ארנו וג'ים ברודבנט; וכי בסדרה עתידים להופיע שחקנים בריטיים ואמריקאיים רבים בהופעות אורח, בהם הלנה בונהם קרטר, קלי מקדונלד, פיבי דינבור, דומיניק וסט, אוליביה ויליאמס ונטשה ליטל. צילומי הסדרה החלו ב-10 במאי 2021 במרכז לונדון, תחת הפקתם של החברות "אולפני ברון" ו"סרטי הדליין", והסתיימו בספטמבר 2021. על הפצת ושידור הסדרה אמונה שירות הזרמת המדיה "פריים וידאו". ב-30 במרץ 2022, הופץ הקדימון הראשון, שחשף כי הסדרה תעלה לשידור ב-28 באפריל 2022. "10 אחוז", במסד הנתונים הקולנועיים IMDb (באנגלית) "10 אחוז", במסד הנתונים הקולנועיים KinoPoisk (ברוסית) HOT | התכנים שלא תרצו לפספס החודש, באתר HOT yes | דברו עם הסוכן שלי, באתר yes מיכל ישראלי, ‏סדרות מומלצות לחודש ספטמבר 2024, באתר ‏מאקו‏, 29 באוגוסט 2024 Andreas Wiseman, Nellie Andreeva (May 6, 2021). ‘Call My Agent!’ UK Remake: Lydia Leonard, Jack Davenport, Jim Broadbent Among Cast; Series Details Revealed Ahead Of Shoot. Deadline Hollywood. Retrieved April 1, 2022 Grater, Tom (May 21, 2021). Amazon Lands ‘Call My Agent!’ Brit Remake For UK & Ireland; Kelly Macdonald, Helena Bonham Carter To Make Cameos. Deadline Hollywood. Retrieved April 1, 2022 רועי אבן, ‏הכוכבים הגדולים שמגיעים ל"10 אחוז" הבריטית, באתר ‏מאקו‏, 31 במרץ 2022 Tartaglione, Nancy (March 30, 2022). ‘Ten Percent’ Trailer: First Look At UK ‘Call My Agent!’ Remake; Premiere Dates Set. Deadline Hollywood. Retrieved April 1, 2022
ראש ההגנה (נורווגיה)

ראש ההגנה (בנורווגית: Forsvarssjefen; בראשי תיבות: FSJ) הוא הדרג הפיקודי העליון בכוחות המזוינים של נורווגיה. באופן רשמי הוא כפוף למלך נורווגיה, אולם בפועל הוא כפוף לשר ההגנה והוא היועץ הצבאי הישיר של ממשלת נורווגיה. מקביל לתפקיד הרמטכ"ל בצה"ל. ראש ההגנה הוא הקצין היחיד בצבא בדרגת גנרל (ארבעה כוכבים) או אדמירל, פרט למלך עצמו שמחזיק בדרגת גנרל סמלית. ראש ההגנה הנוכחי הוא אייריק כריסטופרסן שנכנס לתפקידו ב-17 באוגוסט 2020. לראש ההגנה כפופים מפקדי צבא נורווגיה, חיל האוויר המלכותי הנורווגי, הצי המלכותי הנורווגי, משמר המולדת הנורווגי וכוח הסייבר ההגנתי.
בניין לודינגטון

בניין לודינגטון (באנגלית: Ludington Building) הוא הבניין קדום ביותר שנבנה בשיטת השלד ממסגרות פלדה בשיקגו, אילינוי. הוא ממוקם באזור הקהילה (אנ') של הלופ. הוא תוכנן על ידי ויליאם לה ברון ג'ני והוכרז כנקודת ציון של שיקגו ב-10 ביוני 1996. הוא התווסף למרשם הלאומי של מקומות היסטוריים ב-8 במאי 1980. בניין לודינגטון "הוזמן על ידי מרי לודינגטון בארנס עבור חברת הספרים האמריקאית"; כיום זהו אחד מעשרים בניינים המרכיבים את הקמפוס של קולומביה קולג' שיקגו (אנ'). מדיה וקבצים בנושא בניין לודינגטון בוויקישיתוף "Ludington Building". City of Chicago Department of Planning and Development, Landmarks Division. 2003. Archived from the original on June 7, 2007. Retrieved May 14, 2007. "Campus Map". Columbia College Chicago. Archived from the original on June 13, 2013. Retrieved June 3, 2013. "Ludington Building History Page". LION Publishers 2016.
בניין ברוקס

בניין ברוקס (באנגלית: Brooks Building) הוא בניין רב קומות בן 12 קומות בליבו של הרובע המסחרי של שיקגו, הלופ. הוא נבנה בשנים 1909–1910, בסגנון האדריכלי של אסכולת שיקגו. הבניין מהווה דוגמה מוקדמת לבניין רב קומות שנבנה בשיטת מסגרת פלדה, המבנה הוזמן על ידי פיטר ברוקס ושפרד ברוקס ותוכנן על ידי האדריכלים הולאבירד ורוש (Holabird & Roche). הבניין הוגדר כנקודת ציון בשיקגו ב-14 בינואר 1997. הוא גם נקבע כשיר לרישום במרשם הלאומי של מקומות היסטוריים (NRHP) ב-8 באוקטובר 1982; עם זאת, הוא אינו נכלל רשמית ב-NRHP עקב התחשבות ברצונו של בעל הנכס. Brooks Building at Emporis Chicago Landmarks: Brooks Building at the Wayback Machine (archived September 30, 2007) Brooks Building at Emporis "Chicago Architecture Info: The Brooks Building". ChicagoArchitecture.info. Artefaqs Corporation. Retrieved June 14, 2019. Commission on Chicago Landmarks, Chicago Department of Zoning and Land Use Planning, Historic Preservation Division (February 10, 2009). "Chicago Listing on the National Register of Historic Places as of February 10, 2009" (PDF). CityofChicago.org. Chicago. Archived from the original (PDF) on March 23, 2010.
וולפגנג מרטיני

וולפגנג מרטיני (בגרמנית: Wolfgang Martini; ‏ 20 בספטמבר 1891 – 6 בינואר 1963) היה קצין בכיר בלופטוואפה במלחמת העולם השנייה. מרטיני נולד וגדל בעיר ליסה, אז חלק של האימפריה הגרמנית. הוא התעניין ברדיו. בשנת 1910 הוא התגייס לצבא וקודם לדרגת לויטננט ביחידת קשר. במהלך מלחמת העולם הראשונה הוא קודם בדרגות וסיים את המלחמה בתפקיד קצין קשר במטה הכללי. לאחר הסכם ורסאי מרטיני היה בין הקצינים המעטים שנותרו בצבא. הוא היה מדריך בבתי הספר של צבא. בשנים 1928–1929 הוא השתתף בהדרכות בבסיס ליפצק שבתחומי ברית המועצות. בשנים 1928–1933 הוא קודם למיור ושירת במשרד הביטחון הגרמני. עם הקמת לופטוואפה בשנת 1933 מרטיני מונה לאחראי על ענייני קשר החיל. בשנת 1941 הוענקה לו דרגת גנרל חיל המודיעין האווירי. במחצית שנות ה-30 חברה גרמנית החלה בפיתוח טכנולוגיית מכ"ם. מרטיני השתתף בהצגת המערכת בשנת 1938 ומייד הבין את חשיבותה לחיל. בשנת 1939 אורגנו טיסות מודיעין של LZ 130 Graf Zeppelin לאורך חופי אנגליה במטרה לגלות מערכות מכ"ם בריטיות. אמנם מערכות בריטיות השתמשו בתדרים שונים מאלו שנבדקו על ידי הגרמנים ולכן לא התגלו. בנושאים אלו מרטיני דיווח ישירות להרמן גרינג אך בינם התגלו חילוקי דעות בנוגע לחשיבות הנושא ותרומתו לפעילות החיל. בסוף 1944 ממצאי המחקר ותוכניות הנדסיות נאספו בארגזי מתכת ואוחסנו במקום סודי. בתחילת שנות ה-50 מרטיני הצליח להגיע למקום אחסון שהיה בשטח כיבוש סובייטי ולהעביר אותם למערב. לאחר סיום מלחמת העולם השנייה מרטיני נעצר והועבר לארצות הברית ובהמשך לבריטניה. לאחר חזרה לגרמניה הוא נתן ייעוץ לחברות פרטיות, חיל האוויר הגרמני וNATO. בנוסף לעיטורים בתקופת גרמניה הנאצית מרטיני קיבל עיטור הכבוד של הרפובליקה הפדרלית הגרמנית בשנת 1961. מדיה וקבצים בנושא וולפגנג מרטיני בוויקישיתוף וולפגנג מרטיני (בגרמנית)
ב.מ.וו i3

ב.מ.וו i3 eDrive35L (בגרמנית: BMW i3 eDrive35L) היא מכונית חשמלית במרכב סדאן, בעלת חמישה מקומות ישיבה, שמיוצרת על ידי ב.מ.וו לשוק הסיני בלבד משנת 2022. היא נחשפה ב-31 במרץ 2022. היא מהווה כגרסה החשמלית לב.מ.וו סדרה 3. ב.מ.וו i3 קיבלה מגוון שינויים ויזואליים שאת חלקם לפחות נראה במתיחת הפנים לסדרה 3 שתוצג בהמשך השנה, זה כולל עיצוב חדש לפנסים הראשיים עם חתימת תאורה חדשה, גריל קדמי קצת גדול ובולט יותר, פגושים בעיצוב חדש ועוד. בתא הנוסעים יש את דשבורד שנלקח ישירות מדגם i4 שהשינוי העיקרי בו הוא התקנה של מערכת iDrive8 החדשה עם צמד מסכים פנורמיים בגדלים של 12.3 אינץ' ו-14.9 אינץ' הפרושים מול הנהג. מערכת ההנעה החשמלית של ב.מ.וו i3 eDrive35L כוללת מנוע חשמלי אחורי בהספק של 286 כ"ס ומומנט של 40.8 קג"מ, זה אותו מנוע מהקרוסאובר iX3 וחלש יותר מזה שבדגם i4. עם מנוע זה לדגם נתון תאוצה מ־0 ל־100 קמ"ש של 6.2 שניות. ל־i3 סוללת ליתיום-יון בקיבולת של 70.3 קוט"ש המאפשרת לדגם טווח נסיעה חשמלי של 526 ק"מ בתקן CLTC הסיני. טעינה מהירה של הסוללה אפשרית עד להספק של 96 קילוואט, זאת לעומת עד 200 קילוואט בדגם i4, כך שטעינה של 10% עד 80% ב־i3 דורשת המתנה של 35 דקות. מדיה וקבצים בנושא ב.מ.וו i3 בוויקישיתוף לסין בלבד: סדרה 3 חשמלית - ב.מ.וו i3 נחשפת - cartube, באתר www.cartube.co.il חזי גורן, נחשפה ב.מ.וו i3 חשמלית חדשה, באתר פורטל הרכב גיר, ‏31 במרץ 2022 BMW i3 Debuts As All-Electric 3 Series Only For China, Motor1.com (באנגלית)
משרד ההגנה (הולנד)

משרד ההגנה (בהולנדית: Ministerie van Defensie; בראשי תיבות: MinDef) הוא משרד בממשלה ההולנדית, האחראי על יישום מדיניות הביטחון של ממלכת ארצות השפלה. בראשו עומד השר, חבר הממשלה. באופן סמלי, המפקד העליון של הכוחות המזוינים היא מלך הולנד, אולם המפקד בפועל הוא ראש הממשלה. קייסה אולונגרן ממפלגת דמוקרטים 66 מכהנת כשרת ההגנה מאז 10 בינואר 2022. היא אחראית על ניהולו השוטף של הצבא כמו גם על גיוסו בשעת הצורך. היא מדווחת ישירות לראש הממשלה. ראש ההגנה (מקביל לרמטכ"ל) מדווח ישירות לשרה. פרט לכך, שרת ההגנה מפקדת בצורה ישירה על המשטרה הצבאית המלכותית. משרד ההגנה נמצא ברחוב פלין 4 בהאג. מדיה וקבצים בנושא משרד ההגנה בוויקישיתוף אתר האינטרנט הרשמי של משרד ההגנה משרד ההגנה, ברשת החברתית פייסבוק משרד ההגנה, ברשת החברתית אקס (טוויטר) משרד ההגנה, סרטונים בערוץ היוטיוב
צ'ארלי פדוק

צ'ארלס "צ'ארלי" ויליאם פדוק (אנגלית: Charles "Charlie" William Paddock; 11 באוגוסט 1900 – 21 ביולי 1943) היה אתלט אמריקאי ואלוף אולימפי בעל שתי מדליות זהב באולימפיאדת אנטוורפן (1920). לאחר שלחם במלחמת העולם הראשונה, פדוק שנולד בג'ונסוויל, טקסס, למד באוניברסיטת דרום קליפורניה. שם הוא הצטרף לנבחרת האתלטיקה והצטיין בעיקר בריצות למרחקים קצרים. הוא ניצח בריצת 100 מטר וריצת 200 מטר באירוע הספורט המשמעותי הראשון שלאחר המלחמה ב-1919 - המשחקים הבין מעצמתיים בו חיילים של מדינות בעלות הברית התחרו אחד נגד השני. שנה לאחר מכן, פדוק נשלח לייצג את מדינתו באולימפיאדת אנטוורפן (1920) בה השיג את הצלחתו הגדולה ביותר. הוא ניצח בריצת 100 מטר, הגיע במקום השני בריצת 200 מטר וזכה עם נבחרת ארצות הברית בריצת שליחים 4X100 ובמדליית הזהב השנייה שלו באולימפיאדה זו. פדוק התפרסם בגלל סגנון הסיום המיוחד שלו כשהוא קופץ לקראת קו הסיום בסוף הריצה. בשנה לאחר מכן, רץ 110 יארד (שהם קצת יותר ממאה מטר) ב-10.2 שניות. רק ב-1956 הצליחו לשבור את שיאו של פדוק ולרדת מתחת ל-10.2 שניות. נוסף לכך, הוא שבר והישווה שיאי עולם נוספים בריצות הקצרות. במשחקי הסטודנטים העולמיים שנערכו בפריז, צרפת בשנת 1923 זכה פדוק בשתי מדליות זהב, בריצת 100 מטר כשהשווה את שיאו העולמי בתוצאה של 10.40 שניות ובריצת 200 מטר בתוצאה של 21.00 שניות. באולימפיאדת פריז (1924), הגיע שוב פדוק לשלב הגמר בריצת 100 מטר ובריצת 200 מטר. אולם, לא נחל הצלחה דומה לזו שבאולימפיאדה ארבע שנים קודם לכן. הוא זכה במדליית כסף בריצת 200 מטר וסיים במקום חמישי בריצת 100 מטר. הוא לא היה שותף לנבחרת השליחים באולימפיאדה זו. ארבע שנים מאוחר יותר, השתתף באולימפיאדת אמסטרדם (1928) שהייתה האולימפיאדה השלישית שלו, אך לא הצליח להגיע לשלב הגמר בריצות ה-100 וה-200 מטר. בעת הקריירה האתלטית שלו, פדוק שימש בעמדת ניהול במספר עיתונים גדולים. בסוף שנות העשרים השתתף בכמה סרטים. נוסף לכך, היה גם חלק מהפמליה של המייג'ור גנרל (מקביל לאלוף) ויליאם אפשור מאז סיום מלחמת העולם הראשונה. ב-1943, בזמן מלחמת העולם השנייה, אפשור ופדוק נהרגו בהתרסקות מטוס ליד סיטקה, אלסקה. צ'ארלי פדוק היה בן 42 במותו. מדיה וקבצים בנושא צ'ארלי פדוק בוויקישיתוף צ'ארלי פדוק, באתר olympedia.org צ'ארלי פדוק, באתר התאחדות האתלטיקה הבין-לאומית צ'ארלי פדוק, באתר Track and Field (גברים) צ'ארלי פדוק, באתר "Find a Grave" (באנגלית) צ'ארלי פדוק, באתר אנציקלופדיה בריטניקה (באנגלית)
משרד ההגנה (שוודיה)

משרד ההגנה (בשוודית: försvarsminister) הוא משרד בממשלה השוודית, האחראי על יישום מדיניות הביטחון של ממלכת שוודיה. בראשו עומד השר, חבר הממשלה. באופן סמלי, המפקד העליון של הכוחות המזוינים היא מלך שוודיה, אולם המפקד בפועל הוא ראש הממשלה. ב-1840 הקימה ממשלת שוודיה שני משרדים נפרדים לניהול מדיניות הביטחון של הממלכה: משרד הצבא ומשרד הצי. ב-1920 אוחדו שני המשרדים תחת משרד אחד שנקרא מאז משרד ההגנה. פאל יונסון ממפלגת המתונים מכהן כשר ההגנה מאז 18 באוקטובר 2022. שר ההגנה אחראי על ניהולו השוטף של הצבא כמו גם על גיוסו בשעת הצורך. הוא מדווח ישירות לראש הממשלה. המפקד העליון (מקביל לרמטכ"ל) הוא המפקד בפועל על הצבא, ומדווח ישירות לשר. השר אינו יכול לתת הוראות למפקד העליון ללא הסכמה מוקדמת של הממשלה. אתר האינטרנט הרשמי של משרד ההגנה (בשוודית) משרד ההגנה, ברשת החברתית אקס (טוויטר) משרד ההגנה, ברשת החברתית LinkedIn
מאזדה CX-60

מאזדה CX-60 (באנגלית: Mazda CX-60) היא מכונית משפחתית קומפקטית במרכב קרוסאובר, בעלת חמישה מקומות ישיבה, שמיוצרת על ידי מאזדה משנת 2022. היא נחשפה ב-8 במרץ 2022. ה-CX-60 הוא הדגם הראשון בסדרת דגמי פרימיום חדשה על בסיס פלטפורמת הנעה אחורית עם יחידת הנעה היברידית פלאג-אין. עקב המעבר לפריסת הנעה אחורית הדגם הועבר לקטגוריית רכבי יוקרה. בתחום ההנעה חושפת מאזדה גרסה היברידית פלאג-אין ודיזל אך בהמשך השנה יצטרפו גרסאות בנזין נוספות. מערכת ההנעה היברידית כוללת מנוע בנזין I4 צילינדרים בנפח 2.5 ליטר עם מנוע חשמלי, שניהם מספקים יחד 327 כ"ס ומומנט מרבי של 50.9 קג"מ. תיבת הילוכים אוטומטית בעלת שמונה הילוכים. התאוצה מ-0 ל-100 קמ"ש אורכת 5.8 שניות. למערכת ההנעה סוללת ליתיום-יון בקיבולת 17.8 קוט"ש המאפשרת טווח נסיעה מרבי של 63 ק"מ. מערכת ההנעה הזאת הופכת את ה-CX-60 למכונית החזקה ביותר של מאזדה. מנוע דיזל I6 צילינדרים בנפח 3.3 ליטר טורבו המספק 254 כ"ס ב-3,750 סל"ד ומומנט מרבי של 56 קג"מ בין 1,500-2,400 סל"ד. המנוע הזה נעזר במערכת מיקרו-היברידית 48 וואט בהספק של 17 כ"ס ומומנט של 15.6 קג"מ. תיבת הילוכים אוטומטית בעלת שמונה הילוכים והנעה כפולה. נתון התאוצה מ-0 ל-100 קמ"ש עומד על 7.3 שניות ומהירות מרבית של 220 קמ"ש. צריכת הדלק המשולבת עומדת על 18.9 ק"מ לליטר. מנוע דיזל I6 צילינדרים בנפח 3.3 ליטר טורבו המספק 200 כ"ס. תיבת הילוכים אוטומטית בעלת שמונה הילוכים והנעה אחורית. צריכת הדלק המשולבת עומדת על 20.4 ק"מ לליטר. מדיה וקבצים בנושא מאזדה CX-60 בוויקישיתוף אתר האינטרנט הרשמי של מאזדה CX-60 (באנגלית בריטית) cartube, פרימיום: 2022 מאזדה CX-60 נחשף רשמית - cartube, באתר www.cartube.co.il חזי גורן, נחשף מאזדה CX-60, באתר פורטל הרכב גיר, ‏9 במרץ 2022 Mazda CX-60 Revealed With 323 HP As Brand's First Plug-In Hybrid, Motor1.com (באנגלית) New 2022 Mazda CX-60 plug-in SUV is the firm’s most powerful car ever, Auto Express (באנגלית) תכירו את מנוע הדיזל החדש של מאזדה CX-60 - cartube, באתר www.cartube.co.il cartube, מאזדה CX-60 דיזל נחשף, באתר cartube
משרד ההגנה הפדרלי (אוסטריה)

משרד ההגנה הפדרלי (בגרמנית: Bundesministerium für Landesverteidigung או בראשי תיבות: BMLV) הוא משרד בממשלה האוסטרית, האחראי על יישום מדיניות הביטחון של אוסטריה. בראשו עומד השר, חבר הממשלה. באופן רשמי המפקד העליון של הכוחות המזוינים הוא נשיא אוסטריה, אולם בפועל הסמכויות נמצאות בידי ראש הממשלה. קלאודיה טאנר ממפלגת העם האוסטרית מכהנת כשרת ההגנה מאז 7 בינואר 2020. היא אחראית על ניהולו השוטף של הצבא כמו גם על גיוסו בשעת הצורך. היא מדווחת ישירות לראש הממשלה. ראש המטה הכללי מדווח ישירות לשרה. משרד ההגנה נמצא בצריף רוסאואר ברובע ה-9 של וינה. מדיה וקבצים בנושא משרד ההגנה הפדרלי בוויקישיתוף אתר האינטרנט הרשמי של משרד ההגנה הפדרלי (בגרמנית ובאנגלית) משרד ההגנה הפדרלי, ברשת החברתית פייסבוק משרד ההגנה הפדרלי, ברשת החברתית אקס (טוויטר) משרד ההגנה הפדרלי, ברשת החברתית אינסטגרם משרד ההגנה הפדרלי, סרטונים בערוץ היוטיוב משרד ההגנה הפדרלי, באתר פליקר
אסטור (אי)

האי אסטור או האי אסטר (באנגלית: Astor Island) הוא אי הממוקם בין האי ראגד לבין האי ליווינגסטון באיי שטלנד הדרומיים, שבאנטארקטיקה. האי מצוי ממערב בסמוך לחצי האי ביירז, בתוך מפרץ אוסוגובו. שטחו של האי 12.14 קילומטרים רבועים. האי אסטור מופה בהתבסס על צילומי אוויר שצולמו על ידי משלחת הסקר האווירי של שטחי חסות איי פוקלנד שנערך בין השנים 1955 -1957, ולאחר מכן האי נסקר על הקרקע על ידי סוקרים מטעם סקר שטחי חסות איי פוקלנד, במסגרס סקר שנעשה בעונת המחקר (הקיץ האנטארקטי 1957–1958. שמו של האי ניתן לו בשנת 1958 על ידי הוועדה המייעצת לשמות אנטארקטיים של בריטניה. האי נקרא על שמו של ב. אסטור, שעבד כציד כלבי ים בספינת ציד כלבי הים האמריקאית ג'יין מרייה (Jane Maria), אשר יצאה מנמל ניו יורק במהלך עונת הקיץ האנטארקטי 1820–1821, במטרה לאוסף מוצגי סלעים, מטעם האודיטוריום ההרצאות של ניו יורק להיסטוריה של הטבע(New York Lyceum of Natural History) - כיום המוזיאון האמריקאי לתולדות הטבע. • Defense Mapping Agency 1992, Sailing Directions (planning Guide) and (enroute) for Antarctica, P 332 האי אסטור באתר הסקר הגאולוגי של ארצות הברית האי אסטור באתר הגאזט האנטארקטי המשווה SCAR של ממשלת אוסטרליה תצלום לוויין של אזור האי אסטור מפת אזור האי אסטור גאזט השמות האנטארקטיים הרשמי של ארצות הברית מידע גאוגרפי והיסטורי באתר הסקר הגאולוגי של ארצות הברית מידע גאוגרפי והיסטורי באתר הגאזט האנטארקטי המשווה ACAR של ממשלת אוסטרליה
סופי קרסטן

הדוויג סופי קרסטן (בשוודית: Hedvig Sophie Karsten;‏ 3 בספטמבר 1783 – 25 בפברואר 1862) הייתה בלרינה וציירת שוודית. סופי קרסטן נולדה לזמרי האופרה כריסטופר כריסטיאן קרסטן וסופי סטבנובסקה. אחותה הייתה הציירת אליזבת שרלוטה קרסטן. סופי קרסטן הייתה לרקדנית בבלט המלכותי השוודי באופרה המלכותית השוודית בסטוקהולם. בשנת 1805 התמנתה לפרימה בלרינה. היא הייתה פעילה גם כציירת, והשתתפה בתערוכות של האקדמיה המלכותית השוודית לאמנויות בסטוקהולם בשנים 1802–1804. הציור החשוב ביותר שלה היה נוף הררי. קרסטן נישאה לכוריאוגרף פיליפו טליוני בשנת 1803, והייתה אמה של הבלרינה מארי טליוני.
סרחיו רוצ'ט

סרחיו רמון רוצ'ט אלברס (בספרדית: Sergio Ramón Rochet Álvarez; נולד ב-23 במרץ 1993 בנואבה פלמירה שבאורוגוואי) הוא כדורגלן אורוגוואי המשחק בעמדת שוער בקבוצת נסיונל מליגת העל האורוגוואית ובנבחרת אורוגוואי. רוצ'ט גדל במחלקת הנוער של דאנוביו. ב-24 במאי 2014 חתם רוצ'ט בא.ז. אלקמאר מליגת העל ההולנדית. הוא שיחק במועדון במשך שלוש עונות, בהן ערך 51 הופעות ליגה. ב-27 ביולי 2017 חתם בסיוואספור מליגת העל הטורקית. בעונתו הראשונה במועדון ערך 15 הופעות ליגה, ובעונתו השנייה שימש כשוער מחליף ולא ערך הופעות כלל. ב-1 ביולי 2019 חתם רוצ'ט נסיונל מליגת העל האורוגוואית. רוצ'ט נכלל בסגל נבחרת אורוגוואי בטורניר קופה אמריקה 2021, אך לא שיחק בטורניר. ב-27 בינואר 2022 ערך את הופעת הבכורה שלו בנבחרת אורוגוואי, בניצחון 1-0 על נבחרת פרגוואי במסגרת מוקדמות מונדיאל 2022. נכלל בסגל נבחרת אורוגוואי בטורניר מונדיאל 2022. נסיונל אליפות אורוגוואי (2): 2019, 2020 הסופר קאפ האורוגוואי (1): 2021 מדיה וקבצים בנושא סרחיו רוצ'ט בוויקישיתוף סרחיו רוצ'ט, ברשת החברתית אינסטגרם סרחיו רוצ'ט, באתר Transfermarkt סרחיו רוצ'ט, באתר Soccerway סרחיו רוצ'ט, באתר BDFutbol סרחיו רוצ'ט, באתר WorldFootball.net סרחיו רוצ'ט, באתר National Football Teams סרחיו רוצ'ט, באתר FootballDatabase.eu סרחיו רוצ'ט, באתר ESPN AZ haalt doelman Rochet naar Alkmaar באתר הרשמי של א.ז. אלקמאר, 24 במאי 2014 (בהולנדית) Se confirmó la lista de convocados para la Copa Mundial de Catar 2022 באתר הרשמי של התאחדות הכדורגל האורוגוואית, 10 בנובמבר 2022 (בספרדית)
מוחמד עלי בן רמדאן

מוחמד עלי בן רמדאן (בערבית: محمد علي بن رمضان, בתעתיק: מחמד עלי בן רמצ'אן; נולד ב-6 בספטמבר 1999 בתוניס שבתוניסיה) הוא כדורגלן תוניסאי המשחק בעמדת הקשר בקבוצת פרנצווארוש מליגת העל ההונגרית ובנבחרת תוניסיה. בן רמדאן החל את הקריירה המקצוענית שלו באספרנסה ספורטיב דה תוניס מליגת העל התוניסאית. בארבע העונות הראשונות שלו בקבוצה הבוגרת של המועדון ערך בן רמדאן 48 הופעות ליגה, וזכה בארבע אליפויות תוניסיה, פעם אחת בסופר קאפ התוניסאי, ופעמיים בליגת האלופות האפריקאית. ב-20 באוקטובר 2019 ערך בן רמדאן את הופעת הבכורה שלו בנבחרת תוניסיה, בניצחון 2-1 על נבחרת לוב במסגרת מוקדמות אליפות האומות האפריקאיות לשנת 2020. הוא היה חלק מסגל נבחרת תוניסיה לטורניר גביע אפריקה לאומות 2021 בשנת 2022, וערך הופעה אחת בטורניר. נכלל בסגל נבחרת תוניסיה לטורניר מונדיאל 2022. נכלל בסגל נבחרת תוניסיה לטורניר גביע אפריקה לאומות 2023. אספרנסה ספורטיב דה תוניס אליפות תוניסיה (4): 2017/2018, 2018/2019, 2019/2020, 2020/2021 הסופר קאפ התוניסאי (1): 2021/2022 ליגת האלופות האפריקאית (2): 2018, 2018/2019 מוחמד עלי בן רמדאן, באתר Transfermarkt מוחמד עלי בן רמדאן, באתר Soccerway מוחמד עלי בן רמדאן, באתר WorldFootball.net מוחמד עלי בן רמדאן, באתר National Football Teams מוחמד עלי בן רמדאן, באתר FootballDatabase.eu القائمة النهائية للمنتخب الوطني التونسي التي ستمثل الراية الوطنية خلال نهائيات كأس العالم قطر 2022 בחשבון הפייסבוק הרשמי של התאחדות הכדורגל התוניסאית, 14 בנובמבר 2022 (בערבית) La liste des joueurs convoqués pour participer à la CAN 2023+1 בחשבון הפייסבוק הרשמי של פדרציית הכדורגל התוניסאית, 28 בדצמבר 2023 (בצרפתית)